Усэ фIыуэ зылъагъухэр
КъБР-м и Правительствэм пэгъунэгъуу зэрагъэпэщыжа зыгъэпсэхупIэ хадэм усэ пшыхь гуапэ щекIуэкIащ. Ар къызэрагъэпэщащ Налшык къалэм и щIыпIэ администрацэм ЩэнхабзэмкIэ и управленэмрэ къалэм и библиотекэ нэхъыщхьэмрэ.
Усэ фIыуэ зылъагъухэр къеджащ усакIуэ цIэрыIуэхэм я Iэдакъэ къыщIэкIахэм. Зи усэ къеджэжа ныбжьыщIэхэри мащIэкъым.
Пшыхьым зэхуишэсащ макъамэ щабэм, усакIуэ цIэрыIуэхэм я IэдакъэщIэкIхэм дахьэххэр, усэ зытх ныбжьыщIэхэр, журналистхэмрэ блогерхэмрэ. Зэхыхьэ гуапэр ягъэдэхащ ирагъэблэгъа артистхэм, къэфакIуэхэм, музыкантхэм.
Иужьрей зэманым щэнхабзэ, литературэ, гъуазджэ пшыхьхэм хуэзэша къалэдэсхэм къыхагъэщащ зэхуэсыр щIэщыгъуэ икIи гъэщIэгъуэн зэращыхъуар икIи апхуэдэ усэ пшыхьхэр щIэх-щIэхыурэ къызэрагъэ- пэщмэ зэрагуапэр.
ТЕКIУЖЬ Заретэ.
